BAKUBUSI BALABUZYA
Ino Ncinzi Cikonzya Kundikulwaizya Kucita Zisobano Zyakunyanyaasya Mubili?
Ibbaibbele lyaamba kuti: ‘
Kunyanyaasya mubili kulagwasya.’ (1 Timoteyo 4:8) Nokuba boobo, bakubusi banji ibaamba kuti, “Ndeelede kucita zisobano zyakunyanyaasya mubili” tabaciti kweelana ambobakanza.
“Inga tamusyomi kumvwa kuti bana banji bakafeela muziiyo zyakunyanyaasya mubili nindakali kwiiya. Ncicakali ciiyo citakatazyi mbuli kulya cakulya!”—Richard, 21.
“Bamwi bayeeya kuti, ‘Nkupengela nzi kuzuza muzuba mane watalika kuzwa nkasaalo akukatala muciindi cakusobana zisobano zyaavidiyo mpokonzya kulicengeezya kuzuza?’ ”—Ruth, 22.
Ikuti naa mbomulimvwa oobo, amulange-lange mpindu zyotatwe nzyomukonzya kujana akaambo kakuba apulogilamu mbotu yakucita zisobano zyakunyanyaasya mubili.
Mpindu 1. Kucita zisobano zyakunyanyaasya mubili kupa kuti kamutaciswi-ciswi. Rachel ulaamyaka yakuzyalwa iili 19 wakaamba kuti, “
Bataata lyoonse bakali kundaambila kuti, ‘Ikuti naa kotajani ciindi cakunyanyaasya mubili, kozyiba kuti ulalangilwa kuciswa.’ ”
Mpindu 2. Kucita zisobano zyakunyanyaasya mubili kupa kuti mubili wanu ugwisye misamu yuunka kubongo iipa kuti mukatalusyigwe. Emily ulaamyaka yakuzyalwa iili 16 waamba kuti, “
Ciindi nondijisi zinji zyakuyeeya, kubalika kulandigwasya kutegwa moyo wangu ukkalikane.
Ndilakatalusyigwa kumubili, alimwi amumizeezo.”
Mpindu 3. Kucita zisobano zyakunyanyaasya mubili kupa kuti mukkomane. Ruth waamba kuti, “
Ndilayanda kusobanina anze. Aboobo, kunyanyaasya mubili nkondicita kulabikkilizya akweendeenda, kudwaya, akuccovwa ncinga.”
Kutegwa Muzwidilile: Ziindi zyotatwe nsondo ansondo, amubelesye maminiti aali 20 kucita milimo miyumu iinyanyaasya mubili njomukkomanina.
Amuyeeye: Nokuba kuti zimwi ziindi mubili ulakonzya kujatikizyigwa akaambo kakukozya bazyali besu, mubili wesu ulakonzya kuba kabotu kweelana abukkale mbotwasala. Aboobo, ikuti mwaamba kuti, “Ndeelede kucita zisobano zyakunyanyaasya mubili,” kusala nkukwanu; mulakonzya kucita oobo!
lug_Latn bem_Latn nya_Latn bem_Latn bem_Latn kin_Latn run_Latn bem_Latn bem_Latn bem_Latn swh_Latn bem_Latn tum_Latn bem_Latn bem_Latn bem_Latn